en en en en en en en en fa en en en en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy ja hy en en en en en en en en en en en en en en en ja en en en en en en en en es es en es en en es
Petition · Say NO to 1921 Moscow and Kars Treaties ! · Change.org
0 have signed. Let’s get to 100!
At 100 signatures, this petition is more likely to be featured in recommendations!
Մեկ տարի հետո՝ 2021թ. մարտի այս օրը, լրանում է 1921թ.  մարտի 16-ի Մոսկվայի պայմանագրի ստորագրման 100-ամյակը: Պայմանագիր, որն առանց հայկական կողմի ներկայացուցիչների մասնակցության, որոշել է հայ ժողովրդի և նրա պատմական հայրենիքի ճակատագիրը՝ այն հանձնելով քաղաքական հողմամրրիկին: Պայմանագիր, որ հայ ժողովրդի նկատմամբ երբևէ իրականացրած անարդար, ստորացուցիչ, իր քաղաքական դաժանությամբ աննախադեպ գործարքներից է:
«Բարեկամության և եղբայրության պայմանագրի» կողմերը՝ քեմալական Թուրքիան և բոլշևիկյան Ռուսաստանը, օգտվելով հայ ժողովրդի ծանր կացությունից, հանցավոր համագործակցությամբ, մասնատեցին և տիրեցին հայ ժողովրդի բնօրրանի մեծ մասին՝ հայ ժողովրդին թողնելով իր պատմական հայրենիքի 1/10-րդ մասը:
1921թ. Մոսկվայի, ապա՝ Կարսի պայմանագրերով ռուսական կողմը Թուրքիային զիջեց Կարսի նահանգը և Սուրմալու գավառը, իսկ Նախիջևանը հանձնվեց Ադրբեջանին: Հայաստանի Հանրապետությունը խորհրդայնացվեց:
Պատմական երկու իրողությունները՝ Թուրքիայում Քեմալականների Ազգային Մեծ ժողովի ձևավորումը և 1917թ. բոլշևիկյան հեղափոխությունը, կործանարար հետևանքներ ունեցան Հայաստանի տարածքների և սահմանների համար:
«Քաղաքական լիգան», գնահատելով ռուս-թուրքական այդ գործարքի պատմաքաղաքական նպատակներն ու հետևանքները և ելնելով պատմական անհերքելի փաստերից, այսօր՝ 2020թ. մարտի 16-ին՝ Մոսկվայի պայմանագրի ստորագրումից  99 տարի անց,
- Ստորագրող կողմերն այդ քայլով շարունակեցին հայերի ցեղասպանության քաղաքականությունը՝  հայ ժողովրդին զրկելով իր պատմական հայրենիքից՝  խլելով այդ հայրենիքի կենսական  տարածքները:
- Փաստաթուղթը հանցավոր ակտ է մարդկության դեմ. դրա գործողությամբ կողմերը յուրացրեցին հայ էթնոսի բնօրրանի լայն հատվածներ:
- Պայմանագիրը հանցավոր փաստաթուղթ է հայ ժողովրդի նկատմամբ, ուստիև վաղեմության ժամկետ չունի և պարտադիր ենթակա է դատապարտման և վերանայման:
Մենք՝ հայ ժողովրդի զավակներս, Հայաստանում և ի սփյուռս աշխահի, մեր նախնիների ժառանգներն ենք և մեր պատմական հայրենիքի տարածքների իրավահաջորդները: Մենք պետք է ազգովին մերժենք հայ ժողովրդին պարտադրված հայ-թուրքական ստորացուցիչ սահմանները:
- Հայաստանի Հանրապետությունը  Մոսկվայի և Կարսի պայմանագրերի խնդիրը  պետք է ընդգրկի  համահայկական քաղաքական օրակարգում՝ համախմբելով հայկական ներուժը և կյանքի կոչելու հայկական գործոնը:
Մոսկվայի պայմանագրի 100-ամյակի նախաշեմին, «Քաղաքական լիգան», դիմելով հայ ժողովրդին՝ Հայաստանում և Սփյուռքում, կոչ է անում միավորվել համահայկական այս օրակարգի շուրջ՝ մերժելու մեր կենսական շահերը ոտնահարած, մեր օրրանից մեզ օտարած ռուս-թուրքական հակահայ պայմանագիրը:
«Քաղաքական լիգան» կոչ է անում՝
- իրականացնել համահայկական, ժողովրդական  բողոքի գործողությունների շարք՝ կասեցնելու  մարտի 16-ի պայմանագրի գործունեությունը՝ «Ո՛չ 1921թ. Մոսկվայի պայմանագրին» նշանաբանով:
- Հայաստանի պետական մարմիններին՝ դառնալ ազգային այս կարևոր խնդրի լուծման դրոշակակիրը՝ ընդունել համապատասխան օրենսդրական ակտեր, պատրաստել միջազգային իրավական փաստաթղթեր՝ հետամուտ լինելով Մոսկվայի և Կարսի պայմանագրերի դատապարտմանն ու վերանայմանը:
«Քաղաքական լիգան»   հավաստում  է
- Մեր ներքին տարաձայնութունները չեն կարող  այնքան ուժեղ լինել, որ հաղթեն մեր հավաքական, միավորյալ ներուժին՝ չեղարկելու այդ  խայտառակ պատմական պայմանագիրը:
- Միջազգային հանրությանը իրազեկել պայմանագրերի պատմական, իրավաքաղաքական  այն հետևանքների մասին, որոնք ճակատագրական դարձան հայ ժողովրդի մի քանի սերունդների համար:
-  Այսօր առավել, քան երբևէ, մենք պետք է միասնական լինենք՝ ուղղելու պատմական անարդարությունը և վերակերտելու հզոր Հայաստան: Մենք հավատում ենք հայ ժողովրդի վճռականությանը՝ կենսագործելու իր  ազգային  նպատակներն ու շահերը:
«Քաղաքական լիգան», այս հայտարարությամբ, որպես համահայկական  գործոողությունների մեկնարկ, նախաձեռնում է առցանց ստորագրահավաք՝ ընդդեմ 1921թ.  ռուս-թուրքական պայմանագրի:
Կոչ ենք անում ստորագրահավաքին միանալ նաև առաջադեմ մարդկության ներկայացուցիչներին՝ անկախ ազգությունից, ռասայական և կրոնական պատկանելությունից, մաշկի գույնից:
Ռուս-թուրքական ամոթալի գործարքի 100-ամյակը դիմավորենք այն մերժող բազմահազար ստորագրություններով:
0 have signed. Let’s get to 100!
At 100 signatures, this petition is more likely to be featured in recommendations!
At 100 signatures, this petition is more likely to be featured in recommendations!
Report a policy violation
Start a petition of your own
This petition starter stood up and took action. Will you do the same?
DeutschEnglish (Australia)English (Canada)English (India)English (United Kingdom)English (United States)Español (Argentina)Español (España)Español (Latinoamérica)Françaisहिन्दीBahasa IndonesiaItaliano日本語Português (Brasil)PycckийภาษาไทยTürkçe
© 2022, Change.org, PBC
This site is protected by reCAPTCHA and the Google Privacy Policy and Terms of Service apply.
DeutschEnglish (Australia)English (Canada)English (India)English (United Kingdom)English (United States)Español (Argentina)Español (España)Español (Latinoamérica)Françaisहिन्दीBahasa IndonesiaItaliano日本語Português (Brasil)PycckийภาษาไทยTürkçe